PMIndiaData/PMIndiaSum huggingface dataset:
وزیراعظم کی طرف سے  ٹیکسس کے شہر ہیوسٹن میں امریکی صدر کا تعارف

نئیدہلی۔22؍ستمبر۔ گڈ مورننگ ہیوسٹن، گڈ مورننگ ٹیکسس، گڈ مورننگ امریکہ، بھارت میں اور دنیا بھر میں میرے ساتھی بھارتیوں کو مبارکباد، دوستو، آج صبح ہمارے ساتھ ایک بہت خاص شخصیت ہیں، ان کو کسی تعارف کی ضرورت نہیں ہے۔ ان کے نام سے دنیا کا ہر شخص واقف ہے۔ ان کانام دنیا اور عالمی سیاست میں تقریباً ہر بات چیت کے دوران لیا جاتا ہے۔ ان کے ہر لفظ پر لاکھوں لوگ عمل کرتے ہیں۔ وہ گھر گھر کانام بن گیا ہے اور و ہ اس عظیم ملک میں اعلیٰ ترین عہدے پر فائز ہونے سے پہلے بھی کافی مشہور تھے۔ سی سی او سے کمانڈر اِن چیف تک ، بورڈ روم سے اوول آفس تک ، اسٹوڈیو سے عالمی سطح تک، پالیسیوں سے معیشت تک اور سیکورٹی تک انہوں نے ہر جگہ اپنی شخصیت کے گہرے نقوش چھوڑے ہیں۔ آج وہ ہمارے ساتھ ہیں، یہ میرا اعزاز اور امتیاز ہے کہ میں اس عظیم الشان اسٹیڈیم میں اور عظیم الشان اجتماع میں ان کاخیرمقدم کررہا ہوں۔ اور میں کہہ سکتا ہوں کہ مجھے اکثر اور جب کبھی ان سے ملنے کا موقع ملا، میں نے انہیں دوستانہ طبیعت ،گرمجوش ،توانائی سے بھرپور پایا۔ وہ ہیں امریکی صدر جناب ڈونلڈٹرمپ۔ یہ بات غیرمعمولی ہے اور اس کی کوئی نظیر نہیں ہے۔ دوستو، جیسا کہ میں نے آپ کو بتایا کہ ہم کئی بار ملے ہیں اور ہر بار وہ اسی طرح گرمجوش ،دوستانہ ،قابل رسائی، توانائی سے بھرپور اور طنز ومزاح سے بھرپور شخصیت نظر آئے۔ میں ان کی اور کئی چیزوں کی تعریف کروں گا۔ ان کی قیادت حس، امریکہ کے لئے ایک جذبہ ، ہر امریکی کے لئے ان کا تفکر، امریکہ کے مستقبل میں ایک یقین اور امریکہ کو ایک مرتبہ پھر عظیم ملک بنانے کا مضبوط عزم ۔ اور انہوں نے امریکی معیشت کو ایک بار پھر مضبوط بنایا ہے ، انہوں نے امریکہ اور دنیا کیلئے کافی کچھ حاصل کیا ہے۔ دوستو، ہم بھارت میں صدر ٹرمپ کے ساتھ کافی زیادہ رابطے میں رہتے ہیں۔ امیدوار ٹرمپ کے الفاظ اب کی بار ٹرمپ سرکار گونج اٹھے ہیں اور واضح ہیں۔ نیز وہائٹ ہاؤس میں ان کے جشن سے لاکھوں چہرے خوشی اور تعریف سے کھِل اٹھے ہیں۔ جب میں ان سے پہلی بار ملا تھا تو انہوں نے مجھ سے کہا تھا ’’کہ بھارت کا ، وہائٹ ہاؤس میں سچا دوست ہے، آپ کی موجودگی آج اس کا عظیم ثبوت ہے۔ ‘‘ ان برسوں میں ہمارے دو ممالک نے تعلقات کو نئی اونچائیاں بخشی ہیں، جناب صدر ہیوسٹن میں آج صبح دنیا کی دو سب سے بڑی جمہوریتوں کے اس جشن میں اس عظیم شراکت داری کی دھڑکن سن سکتے ہیں۔ ہمارے دو عظیم ملکوں کے درمیان انسانی رشتوں کی مضبوطی اور گہرائی کو آپ محسوس کرسکتے ہیں۔ لوگ ہیوسٹن سے حیدرآباد تک ، بوسٹن سے بنگلورو تک، شکاگو سے شملہ تک، لاس انجلس سے لدھیانہ تک، نیوجرسی سے نئی دہلی تک لوگوں میں قلبی رشتہ ہے۔ لاکھوں لوگ ٹی وی سے چپکےبیٹھے ہیں حالانکہ بھارت میں یہ اتوار کی دیر رات ہے، لاکھوں لوگ دنیا بھر میں مختلف اوقات کے دوران ۔ یہ لوگ تاریخ رقم ہوتی ہوئی دیکھ رہے ہیں۔ جناب صدر آپ نے 2007 میں مجھے اپنے کنبے سے متعارف کرایا تھا اور آج مجھے یہ اعزاز حاصل ہوا ہے کہ میں آپ کو اپنے کنبے سے متعارف کراؤں جو ایک ارب سے زیادہ بھارتی ہیں نیز دنیا بھر میں بھارتی ثقافت کے حامل لوگ ہیں۔ خواتین وحضرات ، میں اپنے دوست کو ، بھارت کے ایک دوست کو، امریکہ کے ایک عظیم صدر جناب ڈونلڈ ٹرمپ کو آپ کے سامنے پیش کرتا ہوں۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ اس۔ع ن
کابینہ نے بھارت اور جاپان کے درمیان حفظان صحت اورسلامتی کے شعبے میں تعاون کے مفاہمت نامے کو منظوری دی

نئی دہلی ،06دسمبر2018؍ وزیراعظم جناب نریندر مودی کی صدارت میں مرکزی کابینہنےبھارتاورجاپانکے کاناگاواپرفیکچر کی حکومت کے درمیانحفظانصحتاورسلامتیکےشعبےمیں پہلے منظور کر دہ تعاونکےمفاہمتنامےکومنظوریدے دی ہے۔ نفاذ کی حکمت عملی اور اہداف: دونوں ملکوں کے درمیان سرگرمیاں دستخط کئے گئے مفاہمت نامے کی نقل موصول ہونے کے بعد شروع ہوں گی۔ دونوں ملکوں کے درمیان کئے جانے والے اقدامات دستخط شدہ ایم او سی میں دیئے گئے ضابطوں اور شرائط کے مطابق ہوں گی اور اس وقت تک جاری رہیں گی جب تک کہ ایم او سی کی عملی مدت ختم نہیں ہوتی ۔ اہم اثرات: یہ تعاون کا مفاہمت نامہ دونوں ملکوں کے درمیان دواؤں کے روایتی نظام کے شعبوں میں باہمی تعاون میں اضافہ کرے گا۔ یہ دونوں ملکوں کے لئے بہت ہی اہم ہیں۔ ہونے والے اخراجات : اس مفاہمت نامے کے نفاذ میں کوئی اضافی مالی مضمرات شامل نہیں ہیں ۔ تحقیق، تربیتی کورس ، کانفرنس ؍ میٹنگیں اور ماہرین کی ڈیپوٹیشن پر تعیناتی وغیرہ کے اخراجات ،موجودہ بجٹ اور آیوش کی وزارت کی موجودہ اسکیموں کے تحت پورے کئے جائیں گے۔
وزیراعظم نے کووڈ ویکسین کی دوسری ڈوز لگانے میں ملک میں پہلا مقام حاصل کرنے پر ہماچل پردیش کے وزیراعلیٰ کو مبارکباد دی

نئی دہلی:06؍دسمبر، 2021۔وزیراعظم جناب نریندر مودی نے ہماچل پردیش میں اہل شہریوں کو کووڈ ویکسین کی دوسری ڈوز لگانے کیلئے ملک میں پہلا مقام حاصل کرنے پر ہماچل پردیش کے وزیراعلیٰ کو مبارکباد دی ہے۔ ہماچل پردیش کے وزیراعلیٰ جئے رام ٹھاکر کے ایک ٹوئیٹ کے جواب میں وزیراعظم نے کہا ‘‘جئے رام ٹھاکر جی بہت بہت مبارکباد۔ کووڈ کے خلاف لڑائی میں ہماچل کے شہریوں نے پورے ملک کے سامنے ایک تابناک مثال پیش کی ہے۔ لوگوں کا یہی جذبہ اس لڑائی میں نئے بھارت کو نئی طاقت دے گا’’۔ "बहुत–बहुत बधाई @jairamthakurbjp जी। कोविड के खिलाफ लड़ाई में हिमाचलवासियों ने पूरे देश के सामने एक अनुकरणीय उदाहरण पेश किया है। लोगों का यही जज्बा इस लड़ाई में न्यू इंडिया को नई ताकत देगा।" ———————– ش ح۔وا۔ ع ن
جی- 20  کی  ہندوستانی  صدارت کے لیے اپنی حمایت دینے پر عالمی رہنماؤں کے ساتھ وزیراعظم نے اپنی ممنونیت کااظہار کیا اور ان کا شکریہ ادا کیا

وزیر اعظم جناب نریندر مودی نے ہندوستان کی جی- 20 صدارت کی حمایت کے لیے فرانسیسی صدر ایمانوئل میکرون کا شکریہ ادا کیا ہے۔ فرانسیسی صدر کے ٹویٹ کا جواب دیتے ہوئے وزیر اعظم نے ٹویٹ کیا۔ جاپانی وزیر اعظم فومیو کشیدا کے مبارکبادی ٹویٹ کے جواب میں وزیر اعظم جناب مودی نے ٹویٹ کیا؛ صدارت پر اسپین کے وزیر اعظم پیڈرو سانچیز کی جی-20 کی ہندوستانی صدارت کے لئے نیک خواہشات کا جواب دیتے ہوئے، وزیر اعظم مودی نے ان کے پر خلوص الفاظ کے لیے شکریہ ادا کیا اور ٹویٹ کیا؛ یورپی کونسل کے صدر چارلس مشیل کے مبارکبادی پیغام کے جواب میں، جناب مودی نے ان کی نیک خواہشات کے لئےشکریہ ادا کیا اور ٹویٹ کیا؛ جی -20 کی ہندوستانی صدارت کے لئے ان کی طرف سے حمایت دیئے جانے پر وزیر اعظم جناب نریندر مودی نے امریکی صدر جو بائیڈن کا بھی شکریہ ادا کیا۔ امریکی صدر کے ٹویٹ کا جواب دیتے ہوئے وزیر اعظم نے ٹویٹ کیا۔
وزیراعظم نے 27 اکتوبر 2021 کو 16 ویں مشرقی ایشیا چوٹی کانفرنس میں شرکت کی

وزیراعظم جناب نریندر مودی نے آج کچھ دیر پہلے ویڈیو کانفرنسنگ کے ذریعہ 16 ویں مشرقی ایشیا چوٹی کانفرنس میں شرکت کی۔اس 16 ویں مشرقی ایشیا چو ٹی کانفرنس کی میزبانی ایسٹ ایشیا سمٹ اور آسیان کے صدر کی حیثیت سے برونائی نے کی تھی۔اس چوٹی کانفرنس میں آسیان کے رکن ممالک کے رہنماؤں نے حصہ لیا۔اس کے علاوہ مشرقی ایشیا چوٹی کانفرنس میں شرکت کرنے والے ممالک میں آسٹریلیا، چین، جاپان، جنوبی کوریا، روس، امریکہ اور ہندوستان شامل ہیں۔ ہندوستان مشرقی ایشیائی چوٹی کانفرنس کا ایک سرگرم شریک رہا ہے۔ وزیراعظم کی یہ ساتویں مشرقی ایشیا چوٹی کانفرنس میں شرکت تھی۔ چوٹی کانفرنس میں اپنے خیالات کااظہار کرتے ہوئے،وزیراعظم نے ہند- بحرالکاہل خطے میں سربراہان مملکت کی قیادت میں کام کرنے والی مشرقی ایشیا چوٹی کانفرنس کی اہمیت کی مزیدتوثیق کی، جس کا مقصد اہم منصوبہ جاتی امور پر تبادلہ خیال کرنے کے لئے ملکوں کو ایک ساتھ لانا ہے۔ وزیراعظم نے ویکسین اور طبی سازوسامان کی فراہمی کے ذریعہ کووڈ -19 عالمی وبا کا مقابلہ کرنے کے لئے ہندوستان کی طرف سے کئے جانے والے اقدامات پر روشنی ڈالی۔وزیراعظم نے عالمی وبا کے بعد کی بحالی اور ایک لچک دار عالمی ویلیو چین کو یقینی بنانے کے سلسلے میں آتم نربھر بھارت مہم کے بارے میں بھی گفتگو کی۔انہوں نے معیشت، ماحولیات اور موسمی تبدیلیوں کے حوالے سے پائیدار طرز زندگی کے درمیان بہتر توازن قائم کرنے کی ضرورت پر زور دیا۔ 16 ویں مشرقی ایشیا چوٹی کانفرنس میں اہم علاقائی اورعالمی امور پر تبادلہ خیال کیا گیا جن میں ہند-بحرالکاہل، جنوبی بحیرۂ چین، یو این سی ایل او ایس، دہشت گردی اور کوریائی جزیرہ نما اور میانمار میں صورتحال شامل ہیں۔وزیراعظم نے ہند- بحر الکاہل خطے میں آسیان کی مرکزیت کو مزید واضح کیا اورآسیان آؤٹ لک آن انڈوپیسفک (اے او آئی پی) اور ہندوستان کے انڈوپیسفک اوشن انیشیٹو (آئی پی او آئی) کے درمیان اتحاد عمل پر بھی روشنی ڈالی۔ مشرق ایشیا چوٹی کانفرنس کے رہنماؤں نے دماغی صحت، سیاحت کے ذریعہ اقتصادی بحالی کے موضوع پرتین اعلانات کو منظوری دی، جنہیں ہندوستان نے مشترکہ طور پر اسپانسر کیا تھا۔مجموعی طور پر اس کانفرنس میں وزیراعظم اور مشرقی ا یشیا چوٹی کانفرنس کے رہنماؤں کے درمیان نتیجہ خیز تبادلہ خیالات دیکھنے میں آیا۔
وزیراعظم نریندر مودی 31 اکتوبر کو اتحاد کے مجسمہ پر سردار پٹیل کو خراج عقیدت پیش کریں گے

نئی دہلی،30/ اکتوبر۔وزیراعظم جناب نریندر مودی 31 اکتوبر 2019 کو سردار ولبھ بھائی پٹیل کے یوم پیدائش کے موقع پر گجرات کے کیواڑیہ میں اسٹیچو آف یونیٹی( اتحاد کا مجسمہ) پر بھارت کے مرد آہن سردار ولبھ بھائی پٹیل کو خراج عقیدت پیش کریں گے۔ وزیراعظم جناب نریندر مودی ایکتا دیوس پریڈ میں بھی شرکت کریں گے۔ ٹیکنالوجی ڈیموسٹریشن جگہ کا دورہ کریں گے اور بعد میں کیواڑیہ میں سول سروس کے پروبیشنرس کے ساتھ بات چیت بھی کریں گے۔ 31 اکتوبر 2014 کے بعد سے ملک میں اتحاد کا قومی دن منایا جاتا ہے اور زندگی کے مختلف شعبوں سے تعلق رکھنے والے لوگ اتحاد کی دوڑ میں شامل ہوتے ہیں۔ 27 اکتوبر 2019 کو من کی بات کے اپنے پروگرام میں وزیراعظم جناب نریندر مودی نے لوگوں سے اپیل کی تھی کہ وہ ایک مقصد یعنی ایک بھار ت شریشٹھ بھارت کے لئے رن فور یونیٹی یعنی اتحاد کے لئے دوڑ میں زیادہ سے زیادہ تعداد میں شامل ہوں۔ انہوں نے کہا کہ دوستوں جیسا کہ آپ جانتے ہیں کہ 2014 کے بعد سے ہر سال 31 اکتوبر قومی اتحاد کے دن کے طور پر منایاجاتا ہے کیونکہ یہ دن ہمیں ملک کے اتحاد یکجہتی اور سلامتی کے تحفظ کاپیغام دیتا ہے۔31 اکتوبر کو اس سال بھی سابقہ سالوں کی طرح رن فور یونیٹی کااہتمام کیاجارہا ہے۔ رن فور یونیٹی اتحاد اور ہم آہنگی کی علامت ہے اور ملک متحد ہورہا ہے اور یہ ایک سمت کی طرف بڑھ رہا ہے اور اس کا اجتماعی مقصد ہے ایک بھارت شریشٹھ بھارت۔ میرے پیارے ہم وطنوں سردار پٹیل نے اتحاد اور ہم آہنگی کی دوڑ کے ساتھ ملک کو متحد کیا۔ اتحاد کا یہ منتر ہماری زندگی اور گونا گونیت والے ہمارے جیسے ملک کے لئے ایک حلف لینے جیسا ہے۔ انہوں نے کہا کہ ہمیں تمام راستوں ،ہر موڑ اور ہر پیٹ اسٹاپ پر اتحاد اور ہم آہنگی کے اس منتر کو مضبوط کرنے کے لئے کام کرتے رہناچاہئے۔ میرے پیارے ہم وطنوں ، ہماری قوم ملک میں اتحاد اور فرقہ وارانہ ہم آہنگی کو مستحکم کرنے میں بہت سرگرم اورچوکنا رہی ہے۔ اگر ہم اپنے چاروں طرف دیکھیں تو ہم ایسے بہت سے افراد کی مثالیں پائیں گے۔ جو فرقہ وارانہ ہم آہنگی کو مضبوط کرنے کے لئے کام کررہے ہیں۔ وزیر اعظم نے مزید کہا کہ گزشتہ پانچ سالوں میں ہم نے دیکھا کہ نہ صرف دہلی میں بلکہ ہندوستان کے سینکڑوں شہروں، مرکز کے زیر انتظام علاقوں، ریاستی راجدھانیوں، ضلع سنیٹروں اور یہاں تک کے چھوٹے شہروں میں بڑی تعداد میں مردوں اور عورتوں بچوں اور نوجوانوں ،دیویانگ اور بزرگ افراد رن فور یونیٹی میں شرکت کررہے ہیں۔ ایک فٹ انڈیا کی اہمیت پر زور دیتے ہوئے وزیراعظم نے کہا کہ رن فور یونیٹی اس طرح کا ایک منفرد ایوینٹ ہے جو ذہن ، جسم اور روح کے لئے فائدہ مند ہے اور ان تینوں چیزوں کو سکون دیتا ہے۔ رن فور یونیٹی کے دوران سب لوگ دوڑتے ہیں بلکہ ایسا کرکے فٹ انڈیا کی اسپرٹ کی بھی عکاسی ہوتی ہے۔ ہم خود کو ایک بھارت شریشٹھ بھارت کے ساتھ بھی جوڑتے ہیں اور اس سے نہ صرف ہم اپنا جسم بلکہ اپنا ذہن اور ویلیو سسٹم کو ہندوستان میں اتحاد کے ساتھ مربوط کرتے ہیں۔تاکہ ہندوستان کو اونچائیوں تک لے جایا جاسکیں۔ ایک ویب پورٹل runforunity.gov.in کا بھی آغاز کیا گیا ہے جہاں کوئی بھی رن فور یونیٹی کے لئے مختلف مقامات کے بارے میں معلومات حاصل کرسکتا ہے۔ جس کا ملک بھر میں اہتمام کیاجارہا ہے۔
وزیراعظم کو اتراکھنڈ میں بس حادثے پربہت صدمہ ہواہے

وزیراعظم ، جناب نریندرمودی نے اتراکھنڈ میں ایک افسوسناک بس حادثے میں ہوئی اموات پررنج وغم کا اظہارکیاہے۔ وزیر اعطم نے اس بس حادثے میں مرنے والوں کے لواحقین کے لئے وزیراعظم کے قومی راحتی فنڈ پی ایم این آرایف سے دو –دولاکھ روپے اورزخمیوں کے لئے 50-50ہزارروپے کی امداد کااعلان کیاہے ۔ وزیراعظم کے دفترنے ٹوئیٹ کیا ؛ ‘‘وزیراعظم نے اتراکھنڈ میں بس حادثے میں مرنے والوں کے نزدیکی رشتے داروں کے لئے پی ایم این آرایف سے دو –دو لاکھ روپے کی نقد امداد کااعلان کیاہے ، جب کہ زخمیوں کو 50-50ہزارروپے دیئے جائیں گے ۔’’
بھارت ۔وسطی ایشیا سربراہ اجلاس کی پہلی میٹنگ

وزیر اعظم جناب نریندر مودی 27 جنوری 2022 کو ورچوئل طریقے سے بھارت-وسطی ایشیا سربراہی اجلاس کی پہلی میٹنگ کی میزبانی کریں گے۔جس میں قزاقستان، کرغیز جمہوریہ، تاجکستان، ترکمانستان اور ازبکستان کے صدور کی شرکت کریں گے ۔ بھارت اور وسطی ایشیائی ممالک کے درمیان اعلی رہنماؤں کی سطح پر اپنی نوعیت کی یہ پہلی میٹنگ ہو گی ۔ پہلی بھارت۔وسطی ایشیا چوٹی کانفرنس وسطی ایشیائی ممالک کے ساتھ ہندوستان کے بڑھتے ہوئے تعلقات کی عکاس ہے، جو ہندوستان کے( ایکسٹینڈڈ نیبر ہوڈ) ‘‘توسیع شدہ پڑوس’’ کا حصہ ہیں۔ وزیر اعظم جناب نریندر مودی نے 2015 میں تمام وسطی ایشیائی ممالک کا تاریخی دورہ کیا تھا۔ اس کے بعد، دو طرفہ اور کثیر جہتی فورموں پر اعلیٰ سطحی تبادلے ہوئے ہیں۔ وزرائے خارجہ کی سطح پر بھارت۔وسطی ایشیا ڈائیلاگ کے آغاز نے ، جس کی تیسری میٹنگ نئی دہلی میں 20-18 دسمبر 2021 کو منعقد ہوئی تھی، بھارت ۔وسطی ایشیا تعلقات کو ایک نئی جہت فراہم کی ہے۔ 10 نومبر 2021 کو افغانستان پرنئی دہلی میں منعقد ہوئے علاقائی سلامتی سے متعلق مذاکرات میں وسطی ایشیائی ممالک کی قومی سلامتی کونسلوں کے سیکریٹریوں نے شرکت کی اور افغانستان کے بارے میں ایک مشترکہ علاقائی نقطہ نظر کا خاکہ پیش کیا۔ پہلی بھارت۔وسطی ایشیا چوٹی کانفرنس کے دوران، توقع ہے کہ لیڈران بھارت۔ وسطی ایشیا تعلقات کو نئی بلندیوں تک لے جانے کے اقدامات پر تبادلہ خیال کریں گے۔ جس میں دلچسپی کے علاقائی اور بین الاقوامی امور بالخصوص بدلتی ہوئی علاقائی سلامتی کی صورتحال پر بھی تبادلہ خیال کئے جانے کاامکان ہے۔ یہ سربراہ کانفرنس بھارت اور وسط ایشیائی ممالک کے رہنماؤں کی طرف سے ایک جامع اور پائیدار بھارت۔وسطی ایشیا شراکت داری کی اہمیت کی علامت ہے۔
وزیراعظم کا چمپارن میں  سووچھ گرہیوں سے خطاب کل

نئی دہلی، 9 اپریل 2018/ وزیراعظم جنا ب نریندر مودی کل بہار میں چمپارن ستیہ گرہ کی صدی تقریبات کی اختتامی تقریب میں قوم کے ساتھ شریک ہوں گے۔ وہ اس موقع پر موتیہاری میں بیس ہزار سووچھ گرہیوں یا صفائی ستھرائی کے سفیروں سے خطاب کریں گے۔ سووچھ گرہی گاؤں کی سطح پر صفائی ستھرائی کے تئیں کمیونٹی نقطہ نظر (سی اے ایس) کے نفاذ کے لئے ‘پیدل فوجی ’ اور رغبت دلانے والے ہیں۔ سووچھ گرہیوں کا ملک کو کھلے میں رفع حاجت سے پاک بنانے کی سمت میں پیش رفت میں کلیدی کردار ہے۔ مہاتما گاندھی نے نیل کی کھیتی کرنے کے لئے مجبور کئے جانے والے کسانوں کے حقوق کی لڑائی لڑنے کے لئے انگریزوں کے خلاف ایک صدی قبل 10 اپریل 2017 کو چمپارن ستیہ گرہ کا آغاز کیا تھا۔ 10 اپریل 2018 کو چمپارن ستیہ گرہ کی صد سالہ تقریبات کی تکمیل ہونے جارہی ہے اور اسے ‘‘ ستیہ گرہ سے سووچھ گرہ ’’ مہم کے طور پر منائے جانے کا پروگرام بنایا گیا ہے۔ وزیراعظم اس موقع پر متعدد ترقیاتی پروجیکٹوں کا افتتاح بھی کریں گے۔ ۔۔۔۔۔۔۔۔۔۔۔ م ن۔م م ۔ ج۔
وزیراعظم جناب نریندر مودی  نےنئے سال کے آغاز پر  دنیا  بھرمیں مقیم گجراتیوں کو مبارکباد پیش کی

نئی دہلی۔20اکتوبر؛ وزیراعظم جناب نریندر مودی نے دنیا بھرمیں مقیم گجراتیوں کو ان کے نئے سال کے آغاز پر ، جو کہ دیوالی کے دوسرے دن سے شروع ہوتا ہے، مبارکباد پیش کی ہے۔ اپنے پیغام میں وزیر اعظم نے کہا ہےکہ ‘‘ پوری دنیامیں بسے گجراتیوں کو نیاسال مبارک۔ دعاگو ہوں کہ آنے والاسال، آپ کی زندگی میں مسرت، خوشحالی لے کر آئے اور آپ کی توقعات کی تمناؤں کی تکمیل کرے۔’’
مرکزی کابینہ نے موبائل خدمات سے محروم گاوؤں میں 4جی موبائل خدمات بہم کرنے کے لئے کل 26316کروڑ روپے کے لاگت والے ایک پروجیٹ کو منظوری دی

سب کے لئے ڈیجیٹل شمولیت اور کنکٹی وٹی سرکار کے ’انتودیہ‘وژن کا ایک غیر منقسم حصہ ہے۔ پچھلے سال سرکار نے 5ریاستوں کے 44 خواہش مند اضلاع کے 7287 محروم گاوؤں میں 4جی موبائل خدمات دستیاب کرانے کے پروجیکٹ کو منظوری دی تھی۔ سال 2021ء میں اپنے یوم آزادی کے خطاب میں وزیر اعظم نے جناب نریندر مودی نے سرکاری منصوبوں کو مکمل کرنے پر زور دیا تھا۔ مرکزی کابینہ نے آج ملک بھر کے تمام موبائل خدمات سے محروم گاوؤں میں مکمل طورسے 4جی موبائل خدمات فراہم کرنے کے لئے ایک پروجیکٹ کو منظوری دی، جس پر 26316کروڑ روپے کی مجموعی لاگت آئے گی۔ اس پروجیکٹ کے تحت ملک کے دور دراز اور دشوار گزار علاقوں میں واقع 24680محروم گاوؤں میں 4جی موبائل خدمات مہیا کرائی جائے گی ۔ اس پروجیکٹ میں باز آبادکاری ، نئی بستیوں، موجودہ آپریٹروں کے ذریعے اپنی خدمات کو واپس لے لینے وغیرہ کو دھیان میں رکھتے ہوئے 20فیصد اضافی گاوؤں کو شامل کرنے کا التزام ہے۔ اس کے علاوہ صرف 2جی ؍3جی کنکٹی وٹی والے 6279گاوؤں کو اَپ گریڈ کرکے وہاں 4جی کنکٹی وٹی مہیا کرائی جائے گی۔ اس پروجیکٹ کو بی ایس این ایل کے ذریعے ’آتم نر بھر بھارت‘ کے 4جی ٹیکنالوجی اسٹیک کا استعمال کرتے ہوئے لاگو کیا جائے گا اور اس کی مالی مدد یونیورسل سروس اوبلی گیشن فنڈ کے ذریعے کی جائے گی۔ 26316کروڑ روپے کی پروجیکٹ لاگت میں پونجی پر مبنی خرچ کیپیکس اور 5سال کا آپریشن خرچ(اوپیکس) شامل ہے۔ بی ایس این ایل پہلے سے ہی ’آتم نر بھر 4جی‘ٹیکنالوجی اسٹیک‘کا استعمال کرنے کے عمل میں ہے۔ جس کا استعمال اس پروجیکٹ میں بھی کیا جائے گا۔ یہ پروجیکٹ دیہی علاقوں میں موبائل کنکٹی وٹی مہیا کرانے کے سرکار کے وژن کو تعبیر آشنا کرنے کی سمت میں ایک اہم قدم ہے۔ اس پروجیکٹ سے موبائل براڈ بینڈ کے توسط سے متعدد ای-گورننس خدمات، بینکنگ خدمات، ٹیلی-میڈیسن، ٹیلی-ایجوکیشن وغیرہ کو دستیاب کرانے کو بڑھاوا ملے گا اور دیہی علاقوں میں روزگار پیدا ہوگا۔
وزیر اعظم کی ناری شکتی پُرسکارحاصل کرنے والی خواتین سے ملاقات

نئی دہلی،09 مارچ2018؍وزیر اعظم جناب نریندر مودی نے آج ناری شکتی پُرسکار پانے والی خواتین سے ملاقات کی اور ان کے ساتھ تبادلہ خیال کیا۔ ملاقات کے دوران وزیر اعظم نے’’سیوا پرم دھرم‘‘ کو ہماری ثقافت کا ایک لازمی جزو قرار دیا ۔ وزیر اعظم نے کہا کہ ان ایوارڈ یافتگان نے دوسروں کی خدمت کے مشن کے تحت اپنی زندگیاں وقف کردی ہیں۔ انہوں نے کہا کہ ان کی خدمات ان کی کوششوں سے فیضیاب ہونے والوں کے مقابلے کہیں زیادہ ہیں اور سماج کے لئے ایک تحریک کے طورپر انہوں نے اپنی خدمات انجام دی ہیں۔ وزیر اعظم نے اس موقع پر کہا کہ ملک سسٹر نویدتا کی 150ویں سالگرہ منا رہا ہے جو بے لوث خدمت کا پیکر تھیں۔ وزیر اعظم نے کہا کہ سماج کی خدمت کے لئے کی جانے والی کوششیں بھارتی اقدار کا حصہ ہیں اور دھرم شالہ ، گؤ شالہ یہاں تک کہ تعلیمی سرگرمیوں میں بھی اس کی جھلک پورے ملک میں دیکھنے کو ملتی ہے۔ اس موقع پر خواتین اور بہبود اطفال کی وزیر محترمہ مینکا گاندھی موجود تھیں۔ م ن۔ن ا۔ن ع (09.03.2018)
وزیراعظم نریندر مودی نے کسانوں، بنکروں، ا یم ایس ایم ایز، مینوفیکچررس اور برآمد کاروں کو مبارکباد دی جبکہ بھارت نے 400 ارب ڈالر کی سامان کی برآمدات کا ایک آرزومند ہدف حاصل کرلیا ہے اور اس ہدف کی سمت کوطے کرلیا ہے

وزیراعظم جناب نریندر مودی نے کسانوں، بنکروں، ایم ایس ایم ایز، مینوفیکچررس اوربرآمد کاروں کی تعریف کی اورانہیں مبارکباد دی، جبکہ بھارت نے مجوزہ پروگرام سے 9 دن قبل 400 ارب ڈالر کی سامان کی برآمدات کے آرزومند کاہدف حاصل کرلیا ہے۔ ایک ٹویٹ میں وزیراعظم نے کہا: ’’بھارت نے پہلی مرتبہ 400 ارب ڈالر کے سامان کی برآمدات کانشانہ طے کرلیا ہے اور اس نشانے کوحاصل کرلیا ہے۔ میں اپنے کسان بھائیوں ، بنکروں، ایم ایس ایم ایز ، مینوفیکچررس اور برآمد کاروں کواس کامیابی کے لئے مبارکباد پیش کرتا ہوں۔ یہ ہمارے آتم نربھر بھارت کے سفر #LocalGoesGlobal میں ایک کلیدی سنگ میل ہے ‘‘۔
وزیراعظم نے 32 ویں پرگتی بات چیت کی صدارت کی

نئی دہلی،22؍جنوری،وزیراعظم نریندر مودی نے آج پرگتی کی سال 2020 کی پہلی میٹنگ کی صدارت کی۔سرگرم حکمرانی اور بروقت نفاذ کے لئے آئی سی ٹی پر مبنی کثیر ماڈل والے پلیٹ فارم پرگتی کے ذریعے یہ وزیراعظم کی 32 ویں گفتگو تھی۔ اس گفتگو میں مرکزی اور ریاستی حکومتیں شامل ہوتی ہیں۔ پرگتی کی آج کی میٹنگ میں وزیراعظم نے کُل 11 چیزوں پر بات چیت کی، جن میں 9 التوا میں پڑے پروجیکٹ ہیں۔ 24 ہزار کروڑ روپے سے زیادہ کی لاگت والے یہ 9 پروجیکٹ ، 9 ریاستوں یعنی اڈیشہ ، تلنگانہ، مہاراشٹر، جھارکھنڈ ، بہار ، کرناٹک ، آندھرا پردیش ، کیرالہ اور اترپردیش اور تین مرکزی وزارتوں میں نافذ کئے جارہے ہیں۔ ان میں ریلوے کی وزارت میں تین، سڑک ٹرانسپورٹ اور شاہراہوں کی وزارت میں 5 ، جبکہ پیٹرولیم اور قدرتی گیس کی وزارت کے تحت ایک پروجیکٹ ہے۔ انشورنس اسکیم – پی ایم جے جے بی وائی اور پی ایم ایس بی وائی اسکیموں کے تحت پیش رفت کا جائزہ لیا گیا۔ وزیراعظم نے میٹنگ کے دوران مالی خدمات کے محکمے کے تحت آنے والی انشورنس اسکیموں – پردھان منتری جیون جیوتی بیمہ یوجنا (پی ایم جے جے بی وائی) اور پردھان منتری سرکشا بیمہ یوجنا ( پی ایم ایس بی وائی) سے متعلق شکایات اور ان کے ازالے میں کارکردگی کا بھی جائزہ لیا۔ وزیراعظم نے ای – حکمرانی کے ذریعے مؤثر پولیسنگ کے جامع اور مربوط نظام – کرائم اینڈ کریمینل ٹریکنگ نیٹ ورک این سسٹم ( سی سی ٹی این ایس) کے تحت پیش رفت کا بھی جائزہ لیا۔ پچھلے 31 پرگتی پروگراموں میں وزیراعظم 12.30 لاکھ کروڑ روپے کی سرمایہ کاری کے 269 پروجیکٹوں کا جائزل لے چکے ہیں۔ وزیراعظم نے 17 مختلف شعبوں میں حکومت کے 47 پروگراموں اور اسکیموں سے متعلق شکایات کے ازالے کا بھی جائزہ لیا۔ ۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-وا- ق ر)
ہندوستان اور ایران کے درمیان صحت اور ادویات کے شعبے میں تعاون کے بارے میں مفاہمت نامے کی کابینہ کی  طرف سے منظوری

نئی دہلی، 14 مارچ 2018، مرکزی کابینہ نے جس کی میٹنگ کی صدارت وزیراعظم جناب نریندر مودی نے کی، ہندوستان اور ایران کے درمیان صحت اور ادویات کے شعبے میں تعاون کے بارے میں ایک مفاہمت نامے کی پچھلی تاریخوں سے منظوری دی ہے۔اس مفاہمت نامے پر ایران کے صدر کے ہندوستان کے دورے کے موقع پر 17 فروری 2018 کو، دستخط کئے گئے تھے۔ اس مفاہمت نامے سے دونوں ملکوں کے درمیان تعاون کی حوصلہ افزائی ہوگی اور باہمی تعلقات کو استحکام حاصل ہوگا۔ مفاہمت نامہ مندرجہ ذیل شعبوں میں تعاون کا احاطہ کرتا ہے: میڈیکل ڈاکٹروں اور صحت سے متعلق دیگر پیشہ ور افرد کی تربیت کے تجربے کا تبادلہ۔ انسانی وسائل کے فروغ اور صحت کی دیکھ بھال کی صورتوں کے قیام میں امداد۔ دوا سازی، میڈیکل آلات اور کاسمیٹکس کو باضابطہ بنانا اور ان کے بارے میں تفصیل کا تبادلہ۔ میڈیکل تحقیق نئی ٹکنالوجیوں اور معلومات پر مبنی اقدامات کے شعبے میں تعاون۔ صحت عامہ، ترقی کے پائیدار مقاصد (ایس ڈی جی) اور بین الاقوامی صحت کے معاملے میں تعاون۔ تعاون کو کوئی بھی دوسرا شعبہ، جس پر باہمی طور پر اتفاق ہو۔ اس مفاہمت نامے پر عمل درآمد کی نگرانی اور تعاون کی تفصیلات کی مزید تشریح کے لئے ایک ورکنگ گروپ قائم کیا جائے گا۔
کابینہ نے ہندوستان اور یونائٹیڈ کنگڈم آف گریٹ بریٹین  اور شمالی آئرلینڈ کے درمیان تعلیمی قابلیت کو منظوری دینے کے لئے دستخط شدہ مفاہمت نامے کو منظوری دی

عزت مآب وزیر اعظم جناب نریندر مودی کی صدارت میں 07.09.2022 کو منعقدہ مرکزی کابینہ کی میٹنگ میں، کابینہ نے تعلیمی قابلیت کو باہمی منظوری دینے کے لئے بھارت اور یونائٹیڈ کنگڈم آف گریٹ بریٹین اور شمالی آئرلینڈ کے درمیان دستخط شدہ مفاہمت نامے کو منظوری دے دی ہے، جس کا اطلاق گزشتہ تاریخ سے ہوگا۔ اس مفاہمت نامے پر 25 اپریل 2022 کو دستخط کئے گئے تھے۔ ہندوستان اور برطانیہ کے درمیان تعلیمی قابلیت کی باہمی شناخت کا مقصد تعلیمی تعاون اور طلبہ کی نقل و حرکت کو فروغ دینا ہے۔ برطانیہ کی جانب سے ان کے ایک سالہ ماسٹرز پروگرام کو تسلیم کرنے کی درخواست پر غور کیا گیا اور دونوں ممالک کے وزرائے تعلیم کے درمیان 16 دسمبر 2020 کو نئی دہلی میں منعقدہ میٹنگ کے دوران ایک مشترکہ ٹاسک فورس کے قیام کا فیصلہ کیا گیا تھا۔ ٹاسک فورس کی پہلی میٹنگ 4 فروری 2021 کو ہوئی اور تفصیلی غور و خوض اور گفت و شنید کے بعد دونوں فریقوں نے ایم او یو کے مسودے پر اتفاق کیا۔ مفاہمت نامے کا مقصد دونوں ممالک کے تعلیمی اداروں کی طرف سے تعلیمی قابلیت، مطالعہ کے دورانیے، تعلیمی ڈگریوں/قابلیت سے متعلق دستاویزات اور ایکریڈیٹیشن کی باہمی منظوری کی سہولت فراہم کرنا ہے۔ انجینئرنگ، میڈیسن، نرسنگ اور پیرا میڈیکل ایجوکیشن، فارمیسی، لاء اور آرکیٹیکچر جیسی پروفیشنل ڈگریاں اس ایم او یو کے دائرۂ کار سے باہر ہیں۔ یہ اعلیٰ تعلیمی اداروں کے درمیان مشترکہ/دوہری ڈگری کورسز کے قیام کی بھی سہولت فراہم کرے گا، جو کہ این ای پی2020 کے تحت ہمارے مقاصد میں سے ایک ہے تاکہ تعلیم کو بین الاقوامی شکل دی جاسکے۔ یہ ایم او یو تعلیمی ڈھانچے، پروگراموں اور معیارات کے بارے میں معلومات کے دو طرفہ تبادلے کو فروغ دے گا اور دونوں ممالک کے درمیان طلباء اور پیشہ ور افراد کی نقل و حرکت میں اضافہ کرے گا۔ یہ تعلیم کے شعبے میں تعاون کے دیگر شعبوں، مطالعاتی پروگراموں کی ترقی کی بھی حوصلہ افزائی کرے گا، جیسا کہ فریقین نے باہمی اتفاق کیا ہے۔ یہ ایم او یو دونوں ممالک کی قومی پالیسی، قانون، قواعد و ضوابط کے تحت منظور شدہ تعلیمی قابلیت کی قبولیت کو برابری کی بنیاد پر تسلیم کرے گا۔
وزیراعظم نے بھارت رتن اعزاز یافتگان کو مبارکبا ددی

نئیدہلی۔29؍جنوری۔وزیراعظم جناب نریندر مودی نے بھارت رتن اعزاز یافتگان کو مبارکباد دی ہے۔ وزیراعظم نے سماج کیلئے بیش قیمت خدمات انجام دینے کیلئے جناب نانا جی دیشمکھ کی ستائش کرتے ہوئے کہا کہ دیہی ترقی کے لئے جناب نانا جی دیشمکھ کی مایہ ناز خدمات نے ہمارے گاؤوں میں آبادلوگوں کو بااختیار بنائے جانے کے عمل کی جدوجہد کرنے والوں کے لئے نئی مثال پیش کی ہے۔ ان کی شخصیت دراصل خاکساری ، دردمندی اور پسماندہ زمروں کی خدمات کی مظہر تھی۔ وہ صحیح معنوں میں بھارت رتن ہیں۔ معروف گلوکار اور موسیقار جناب بھوپن ہزاریکا کو بھارت رتن کے اعزاز سے سرفراز کیے جانے پر اظہار مسرت کرتے ہوئے وزیراعظم نے کہا کہ جناب بھوپن ہزاریکا کے نغمے اور موسیقی کی پوری دنیا میں ستائش کی جاتی ہے ۔ انہوں نے اپنے نغموں اور موسیقی سے انصاف ، ہم آہنگی اور باہمی بھائی چارے کی روشنی پھیلائی۔ انہوں نے پوری دنیا میں ہندوستان کی موسیقی کی روایات کو مشہور کیا ۔ بھوپن دا کو بھارت رتن کے اعزاز سے نوازے جانے پر مجھے ازحد مسرت ہوئی ہے۔ سابق صدر جمہوریہ ہند جناب پرنب مکھرجی کو بھار ت رتن کے اعزاز سے نوازے جانے پر اپنے تاثرات کا اظہار کرتے ہوئے جناب نریندر مودی نے کہا کہ جناب پرنب مکھرجی ہمارے دور کے غیرمعمولی مدبر ہیں۔ انہوں نے کئی دہائیوں تک ملک وقوم کی بے لوث اور انتھک خدمات کی اور قوم کی نمو پر توانا نقوش ثبت کیے۔ ان کے عقل وخرد بے مثال رہی ہے ، انہیں بھارت رتن کے اعزاز سے نوازے جانے پر مجھے بیحد مسرت ہوئی ہے۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ س ش۔ع ن
وزیراعظم نے  ویٹ لفٹر میرا بائی چانو کو، دولت مشترکہ کھیل 2022 میں طلائی تمغہ جیتنے پر مبارکباد پیش کی ہے

وزیراعظم جناب نریندر مودی نے ویٹ لفٹر میرابائی چانو کو، برمنگھم میں جاری دولت مشترکہ کھیل 2022 میں طلائی تمغہ جیتنے پر مبارکباد پیش کی ہے۔ ایک ٹوئیٹ وزیراعظم نے کہا: ’’غیرمعمولی صلاحیتوں کی حامل@میرابائی چانو نے ایک بار پھر بھارت کا نام فخر سے بلند کیا! ہر ایک بھارتی، برمنگھم میں ان کے سونے کا تمغہ جیتنے اور دولت مشترکہ کھیلوں میں نیا ریکارڈ قائم کرنے پر مسرت کا احساس کررہا ہے۔ ان کی اس کامیابی نے بہت سے بھارتیوں کو متاثر کیا ہے ، خاص طور پر نئے ابھرتے ہوئے ایتھلیٹوں کو ۔‘‘